CELEX: 62020TN0142
Language: da
Date: 2020-02-26 00:00:00
Title: Sag T-142/20: Sag anlagt den 26. februar 2020 — Applia mod Kommissionen

11.5.2020   
            
            
               DA
            
            
               Den Europæiske Unions Tidende
            
            
               C 161/52
            
         
      Sag anlagt den 26. februar 2020 — Applia mod Kommissionen
      (Sag T-142/20)
      (2020/C 161/65)
      Processprog: engelsk
      
         Parter
      
      
         Sagsøger: Applia — Home Appliance Europe (Woluwe-Saint-Lambert, Belgien) (ved advokaterne Y. Desmedt, L. Salernitano og K. Olsthoorn)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Følgende dele af den anfægtede retsakt annulleres: (i) Artikel 1, litra b), i bilag VI for så vidt angår den del, hvor det anføres, at »[d]isse oplysninger betragtes som de oplyste værdier med henblik på kontrolproceduren i bilag IX«, (ii) afsnit 3, punkt 2, litra a), i bilag IX for så vidt angår den del, hvori det anføres, at »oplyste værdier« svarer til »værdierne i den tekniske dokumentation«, og (iii) afsnit 3, punkt 2, litra b), i bilag IX.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har i sin stævning nedlagt påstand om annullation af Kommissionens delegerede forordning 2019/2017 (1).
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at den anfægtede retsakt tilsidesætter rammeforordningens (2) artikel 3, 12 og 16, og at Kommissionen handlede ultra vires, idet den indførte usammenhængende krav med hensyn til den tekniske dokumentation, som leverandører skal indlæse i databasen, og den kontrolprocedure, markedsovervågningsmyndighederne er berettigede til at foretage.
               
            
                  2.
               
               
                  Andet anbringende om, at den anfægtede retsakt tilsidesætter retssikkerhedsprincippet og ligebehandlingsprincippet, fordi den ikke fastsætter en klar og entydig lovgivningsmæssig ramme og derved gør det umuligt for leverandørerne at fastslå deres pligter med hensyn til de data, der skal fremlægges i den tekniske dokumentation, og den kontrolprocedure, der finder anvendelse ved vurderingen af nøjagtigheden af disse data.
               
            
         (1)  Kommissionens delegerede forordning (EU) 2019/2017 af 11.3.2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af husholdningsopvaskemaskiner og om ophævelse af Kommissionens delegerede forordning (EU) nr. 1059/2010 (EUT 2019, L 315, s. 134).
      
         (2)  Europa-Parlamentets og Rådets forordning (EU) 2017/1369 af 4. juli 2017 om opstilling af rammer for energimærkning og om ophævelse af direktiv 2010/30/EU (EUT 2017, L 198, s. 1).